id en en en en en en id en fr ms nl id ms en id ms id ms id ms ms ms id id id ms id en id ms ms ms ms ms id ms id en en ms en en en ms tl en id id ms en ms id en it id id id en id id en id id en id id en id id en en id en en ms en nl ms id en id id en ms en id en en id ms en en ms en id id en en ms en id id en it id en id id en id id id id en id ms en pt ms id ms id en ms id en en ms en tl tl en en es en en id en id id ms id en en sv id en id id en
Suami Yang Tidak Memberi Nafkah | Best Lifestyle Blog Malaysia
Alhamdulilah masih lagi bernafas di muka bumi yang sementara ini, ucapkan syukur ke atas nikmatnya. marilah kita berselawat ke atas junjungan besar nabi muhammad saw.Tak sangka pula bertalu di email acik, hampir 24 orang mengatakan hal yang tentang iaitu suami tidak memberi nafkah kepada isterinya.
Banyak hal yang di utarakan ,adanya kerana telah berkahwin dua dan paling ketara isu yang di bawakan adalah kerana isteri telah bekerja. Jadi mari kita fahami tentang nafkah.
Nafkah bermaksud segala perkara yang diperlukan oleh seseorang insan yang terdiri daripada makanan, minuman, pakaian dan tempat tinggal.Nafkah juga terbagi kepada zahir dan batin.Apa yang ingin di bicarakan adalah nafkah zahir.
Pembahagian nafkah terbahagi kepada lima bahagian iaitu:
1] nafkah terhadap diri sendiri,
2] nafkah orang tua kepada anak,
3] nafkah anak kepada orang tua,
4] nafkah suami kepada isteri,
Apa yang ingin acik bincangkan tentang nafkah suami kepada isteri.Wajib suami memberi nafkah kepada isteri mengikut kemampuannya dan juga dengan meraikan keperluan isteri. Firman Allah (bermaksud); "Hendaklah orang yang mampu memberi nafkah menurut kemampuannya; dan sesiapa yang disempitkan rezekinya, maka hendaklah ia memberi nafkah dari apa yang diberikan Allah kepadanya (sekadar yang mampu); Allah tidak memberati seseorang melainkan (sekadar kemampuan) yang diberikan Allah kepadanya. (Orang-orang yang dalam kesempitan hendaklah ingat bahawa) Allah akan memberikan kesenangan sesudah berlakunya kesusahan" (Surah at-Thalaq, ayat 7).
Nafkah kepada isteri adalah dikira, tetapi berbeza bilangan dan jenis, merujuk kepada kemampuan suami. Perbelanjaan terhadap isteri tidak dirujuk kepada kedudukannya sama ada kaya atau tidak. Tidak semestinya apabila isteri anak orang kaya, maka si suami pula perlu cukupkan keperluan isteri sebagai orang kaya. Konsep seperti adalah tidak benar dalam Islam.
Islam membahagikan kemampuan suami kepada tiga bahagian iaitu: 1] orang kaya, 2] orang sederhana, 3] orang fakir. Ketiga-tiga pembahagian ini merujuk kepada uruf masyarakat. Secara mudahnya, orang kaya perlu membelanjakan isterinya cara orang kaya, orang sederhana dengan cara sederhana, manakala orang fakir dengan cara fakir. Jangan apabila kaya, si isteri langsung tidak dibelikan apa-apa.Hanya memakai baju yang telah lusuh sahaja dengan alasan jimat. Si fakir pula jangan berbelanja isteri macam orang kaya, akhirnya akan merana diri kerana hutang sekeliling pinggang.
Di dalam hadis yang menceritakan Hindun (isteri Abu Sufyan) yang mengadu kepada Rasulullah tentang suaminya (Abu Sufyan) yang kedekut (tidak memberi belanja yang mencukupi untuk isteri dan anaknya), Rasulullah berkata kepada Hindun; "Kamu ambillah dari hartanya kadar yang mencukupi untuk kamu dan anak kamu mengikut kebiasaannya"[2] (HR al-Jamaah kecuali Imam at-Tirmizi. Lihat hadis ini dalam Nailul-Autar, Kitab an-Nafaqaat, bab al-Mar,ah Tunfiqu Min Mali az-Zauji min Ghair 'ilmihi...). Hadis ini menunjukkan bahawa keperluan isteri juga diambil kira dalam kewajipan memberi nafkah kerana Nabi menyebutkan "ambillah kadar yang mencukupi". Kecualilah jika suami miskin, maka ia dituntut memberi nafkah mengikut kemampuannya dan isteri hendaklah redha dengan keadaan suami dan berpada dengan apa yang diberikan.
Adapun jumhur (majoriti) ulamak, mereka tidaklah menentukan kadar tetap, akan tetapi dirujuk kepada kemampuan suami dan juga keperluan isteri.[3] Kemampuan suami boleh berubah, begitu juga keperluan isteri. Pada ketika suami melihat keadaanya lebih senang, ia hendaklah melebihkan sedikit belanjanya untuk isteri dan isteri pula berhak menuntut peruntukan yang lebih. Begitu juga jika keperluan isteri bertambah kerana sesuatu sebab, pertambahan itu juga perlu berada dalam penilaian suami jika ia mampu meraikannya. Di dalam al-Quran, Allah amat menekan para suami agar melayani isteri dengan baik untuk mengekalkan keharmonian rumah tangga. Firman Allah (bermaksud); "Dan bergaullah kamu dengan mereka (isteri-isteri kamu itu) dengan cara yang baik" (Surah an-Nisa', ayat 19).
Mungkin kita boleh meletakkan tahap-tahap bagi perbelanjaan dengan merujuk kepada tahap-tahap maslahah manusia yang diputuskan ulamak iaitu tiga peringkat;
Pertama; (tahap keperluan paling atas); iaitu keperluan daruriyat.
Keperluan daruriyat ialah yang boleh menyebabkan kerosakan hidup jika tidak diberikan. Ini merangkumi makanan, minuman, pakaian dan tempat tinggal yang asas. termasuk juga keperluan ilmu khususnya ilmu agama kerana tanpanya akan rosak kehidupan di akhirat. Keperluan hajiyat ialah yang bawah dari daruriyat, iaitu yang jika tidak ada tidaklah membawa kerosakan hidup, tetapi membawa kepada kehidupan yang susah, sukar dan menderita. Contohnya; perabot-perabot rumah yang asas, peralatan dapur, pakaian yang lebih sedikit dari keperluan daruriyat tadi dan sebagainya. keperluan Tahsiniyat ialah yang jika tidak ada tidaklah membawa kerosakan dan tidak juga membawa kesusahan hidup, cuma kewujudannya boleh menambah keselesaan hidup.
Sebenarnya tanggungjawab kita besar sebagai lelaki, apabila kita berkahwin maka tanggungjawab kita juga akan bertambah. Maka laksanakan tanggungjawab kita dengan sebaik yang mungkin. Harus di ingatkan, walaupun isteri bekerja ,ada pendapatan sendiri,walaupun kita mengizinkan isteri keluar bekerja tetapi jika kita tidak memberi nafkah, maka solat kita akan di tolak. Perlu di ingat, suami wajib memikul tanggungjawab terhadap isteri mereka. Melainkan sekiranya si isteri telah menghalalkan tanggungjawab yang sepatutnya di berikan kepada mereka. Jika telah di halalkan maka lepaslah tanggungjawab.
1. Tafsir al-Qurtubi, Surah at-Talaq, ayat 7.
2. At-Tahwir wa at-Tanwir, Syeikh Muhammad at-Tahir ibnu Asyur, Surah at-Talaq, ayat 7.
4. Buku Ustaz Kazim Elias (tuhan sedang menguji kita)
Posted by Akupenghibur.com at Sabtu, April 26, 2014
Labels: beri nafkah, nafkah kepada isteri, tanggungjawab lelaki
suami perlu memberi nafkah kepada si isteri dengan kadar kemampuan diri.
kebanyakan kes yang berlaku hari ini, si suami tak menunaikan nafkah apabila si isteri bekerja dan mempunyai pangkat yang lebih tinggi dari suami. walaupun suami hanya berkelulusan diploma, menjadi tanggungjawab dia untuk memberi nafkah kepada keluarga walaupun si isteri berkelulusan phd. si suami tercabar dengan pangkat isteri menjadi punca nafkah tidak ditunaikan. tak dapat bagi banyak, bagilah semampu yang mungkin. si isteri boleh memahami keadaan anda.
mohon si isteri merujuk kepada mahkamah syariah untuk hal berkaitan nafkah. tegakkan hak anda, jangan berdiam diri. kebanyakan isteri tak tahu ke mana harus dituju bila hal berkaitan isu nafkah terjadi.
26 April 2014 8:39 PTG
besar benor tanggungjawab sebagai seorang suami. >,<
26 April 2014 8:45 PTG
Salam, saya nak minta Acik dan kawan-kawan tolong undi karya saya dalam kontest Tallenge. Buat masa ni saya seorang sahaja penulis dari Malaysia yang menyertai pertandingan ini.
Boleh pergi ke link ini untuk undi cerpen utama saya "Broken" (http://tlng.me/1ieCQQI) atau pergi ke blog saya dan tekan kat badge kontest untuk baca cerpen saya yang lain.
Terima kasih atas kerjasama Acik ^__^
26 April 2014 9:17 PTG
banyak dah kes macam begini acik...geram jugak akak di buatnyer..
26 April 2014 9:31 PTG
Tanggungjawab suami mmg besar.. akan ditanya di akhirat kelak. T kasih atas peringatan & perkongsian ini Acik..
26 April 2014 9:36 PTG
suami perlu menunaikan tanggungjawabnya memberi nafkah kpd isteri n anak2 setakat mana kemampuannya agar kelak tidak dibangkitkan dgn bahu yg senget heh..heh..kata ustaz2.
26 April 2014 9:37 PTG
Bila dah ambil keputusan untuk berumahtangga, tanggungjawab memberi nafkah kena ambil sekali..itu adalah kewajiban kan..so kena muhasabah diri, sebelum membuat keputusan..
26 April 2014 9:52 PTG
26 April 2014 11:24 PTG
Thanks kongsi ni acik. Boleh akak bagi pada kakak akak baca ni
27 April 2014 2:29 PG
Isk memang hangat isu nie.
27 April 2014 6:13 PG
kena tengok jugak, jika suami setakat itu sahaja nafkah yang mampu dia beri, janganlah pula kita meminta diluar kemampuannya, sikap bertolenrasi dan tolak ansur itu perlu ada.. tapi, jangan abaikan terus. Apapun, satu perkongsian yang menarik ni Acik..
27 April 2014 8:28 PG
nice sharing suka mselim3 membaca.. pertambahan ilmu. Buku Ustaz Kazim tu mesti bagus.. teruskan berkongsi. Pape ikut kemampuan suami.. kan.
27 April 2014 2:09 PTG
Nafkah zahir mgkin lelaki berjaya bagi sempurna... Tapi nafkah emosi x semua lelaki berjaya dan memahami...dan inilah nafkah yg ssh sekali lelaki nk penuhi sbb bezanya emosi lelaki dan wanita..sbb tu bila wanita sabar dan redha..insha Allah syurgalah suami dan isteri itu..
27 April 2014 6:39 PTG
sebab itu Allah memberi lelaki 9 akal . selain anak isteri , lelaki juga perlu beri nafkah kepada ibu bapa serta saudaranya yang kurang mampu ...
27 April 2014 10:03 PTG
setuju dengan Maria Firdz
28 April 2014 1:44 PG
setuju sgt ngan akak~~~!!! & tambahan lagi drpd sy sendiri... kesian dgn isteri2 yg bekerja yg dimana mereka pulak yg membayar nafkah kepada suami yg duduk dirumah tidak bekerja atas faktor yg x tidak boleh diterima.. sy ada kawan yg bernasib mcm ni.. kesian hari2 menangis
28 April 2014 10:26 PG
memang besar tanggungjawab seorg suami..kena adil
28 April 2014 10:30 PG
itulah tanggungjawab suami.. lepas akad nikah pun dah dibaca mengenai nafkah nie.. perkara ini tidak boleh dipandang ringan oleh semua para suami...
28 April 2014 10:54 PG
Assalamualaikum acik.. terima kasih untuk entri ni.. alhamdullilah. bertambah banyak ilmu rumahtangga bila baca sini..
28 April 2014 11:01 PG
ada lelaki bl isteri gajinya lebih banyak dari suami, tanggungjawab itu mula dilupai sedikit demi sedikit dengan alasan gaji isteri lebih banyak dan tak perlu suami beri lagi sebab gaji suami sikit...
Tahukah suami walaupun dapat RM10 dari suami, nikmatnya amat dalam. Gembiranya bukan kepalang.
Yang penting suami kena tahu tanggungjawab yg dipikul sejak awal isteri dinikahi. Yang berat sama dipikul....yang ringan sama dijunjung...
28 April 2014 12:25 PTG
peringatan kepada semua suami... tq acik..
28 April 2014 12:29 PTG
hasliynda umairah beauty berkata...
berat kan tanggung jawab seorg suami,
si isteri pun kena lah rajin2 membantu jugakan,
baru lah rumah tangga aman damai..
28 April 2014 1:43 PTG
Kadang-kadang tu, takut juga nak galas tanggungjawab sebagai suami ni, amat besar sebenarnya. Insya-Allah, akan cuba buat yang terbaik nanti setelah sampai masanya.
28 April 2014 8:21 PTG
Bab nafkah ni, kalau orang Melayu suka cerita bab nafkah 'batin' je. Bab-bab nafkah lain, buat-buat pandang sepi je.
29 April 2014 4:43 PTG
Langgan: Catat Ulasan (Atom)
Winner Best Lifestyle Blog MSMW 2014/2015
Amalkan Doa ini kalau nak tebalkan dompet kamu
Tips Menjaga Sugar Glider Bagi Yang Baru Berminat Untuk Membelanya
Rumah Makan Hampir 100 Tahun! Port makan baru di Melaka !
Kalau ditanya siapapun pasti mahu kawin ? cuma jodoh yang Allah takdirkan itu belum dipertemukan lagi.
Peperiksaan PCE General & Life Insurans
Blog Archive September (3) Julai (1) Mei (1) April (3) Mac (2) Februari (3) Disember (1) Julai (2) Jun (1) Mei (11) April (3) Mac (1) Januari (1) Disember (3) November (6) September (1) Ogos (1) Julai (2) Jun (3) Mei (2) April (1) Mac (5) Januari (1) Disember (1) November (2) Oktober (2) September (4) Ogos (1) Julai (2) Jun (5) Mei (8) April (7) Mac (5) Februari (5) Januari (8) Disember (7) November (4) Oktober (3) September (8) Ogos (8) Julai (9) Jun (10) Mei (8) April (8) Mac (10) Februari (8) Januari (8) Disember (11) November (10) Oktober (10) September (7) Ogos (9) Julai (11) Jun (13) Mei (14) April (9) Mac (20) Februari (16) Januari (19) Disember (15) November (21) Oktober (25) September (26) Ogos (24) Julai (18) Jun (27) Mei (24) April (20) Mac (24) Februari (11) Januari (14) Disember (18) November (13) Oktober (12) September (16) Ogos (20) Julai (12) Jun (20) Mei (22) April (19) Mac (23) Februari (20) Januari (17) Disember (17) November (17) Oktober (19) September (15) Ogos (13) Julai (16) Jun (21) Mei (19) April (27) Mac (28) Februari (25) Januari (34) Disember (34) November (31) Oktober (32) September (33) Ogos (34) Julai (42) Jun (46) Mei (51) April (45) Mac (41) Februari (43) Januari (49) Disember (34) November (27) Oktober (30) September (38) Ogos (32) Julai (16) Jun (12) Mei (16) April (10) Mac (12) Februari (14) Januari (17) Disember (14) November (10) Oktober (10) September (10) Ogos (20) Julai (8) Jun (5) Mei (4) April (7) Mac (5) Februari (9) Januari (8) Disember (3)
Shampoo Azyma Care bagus untuk rambut berkelemumur dan penjagaan kulit kepala !
By Aku Penghibur. Dikuasakan oleh Blogger.
Powered By Blogger · Designed By Seo Blogger Templates